گانزو فحش نگاری

گانزو فحش نگاری (انگریزی: Gonzo Pornography) فحش فلموں کے ایسے انداز کو کہتے ہیں جس میں کوئی کہانی بیان کرنے کا تکلف بالکل ندارد ہو۔

 مختصر تاریخ 

جب فحش فلموں کا آغاز ہوا تو بہت سے ممالک، بالخصوص ریاستہائے متحدہ امریکہ، میں حکومتوں کی طرف سے فحش اداکاروں اور فلمسازوں کی کافی پکڑ دھکڑ کی گئی۔ یہ وہ دور تھا جب عوامی تفریح کی فلموں میں عریاں اور جنسی مناظر کا ہونا کوئی انہونی بات نہیں تھی۔ حکومتی پکڑ دھکڑ اور مقدمہ بازی سے بچنے کے لیے فحش فلمسازوں نے اپنے فلموں میں قدرے مضبوط اور بعض اوقات مزاحیہ کہانیوں کو انتہائی پیشہ ورانہ انداز سے پیش کیا۔ مقصد یہ تھا کی اگر ان فلموں کی وجہ سے عدالتی پیشیاں بھگتنی پڑیں تو یہ دعوٰی کیا جا سکے کہ یہ فحش نہیں بلکہ عام سی فلمیں ہیں جن میں جنسی مناظر فلم کی کہانی کا حصہ ہیں۔

1969 سے 1984 تک بننے والی فحش فلموں کو انتہائی پیشہ ورانہ انداز میں بنایا گیا اور اکثر ان میں کہانی اور کرداورں کو کافی محنت سے تراشا گیا۔ یہاں تک کہ اس دور کی بعض فحش فلموں کو بغیر جنسی مناظر یا انتہائی سنسر شدہ جنسی مناظر کے ساتھ ایک عام فلم کی طرح بھی جاری کیا گیا۔ اس 15 سالہ عرصے کو فحش نگاری کا سنہرا دور بھی کہا جاتا ہے۔ اس دور کی فحش فلمیں سینیما گھروں میں جاری کی جاتی تھیں اور ان کے ناظرین میں اعلٰی گھرانوں کے شادی شدہ جوڑے بھی شامل ہوتے تھے۔ مہذب محافل میں ایسی فلموں کا سر عام ذکر بھی معیوب نہیں سمجھا جاتا تھا۔

اس سنہرے دور کے بعد وی سی آر، وی ایچ ایس اور گھریلو ویڈیو کیمروں کی آمد ہوئی۔ اس سے گھریلو ویڈیو کیمروں سے جلد بازی میں بنائی گئی فحش فلموں کا دور شروع ہو گیا۔ یہ فلمیں سینیما کی بجائے گھر کی تنہائی میں وی سی آر پر دیکھی جا سکتی تھی۔ اس پر طرفہ یہ کہ 1988 میں امریکی عدالت عظمٰی نے قرار دیا کہ جنسی اعمال کی ریکارڈنگ اور اجرا کو امریکی آئین کی پہلی ترمیم (آزادئ اظہار رائے) کا تحفظ حاصل ہے۔

1988 کے بعد بتدریج فحش فلموں سے کہانی، کرداروں اور خوبصورت فلمبندی کے عناصر ختم ہو گئے اور ایسی فحش فلمیں آنے لگیں جن میں دو یا دو سے زیادہ افراد کیمرے کے سامنے آتے اور بغیر کسی تمہید کے آپس کے جنسی اعمال میں مشغول ہو جاتے اور فلم کے آخر تک اس عمل کو جاری رکھتے۔ اس دوران بعض اوقات یہ اداکار دوران فلمبندی عکاس یا ہدایتکار سے گفتگو بھی کرتے۔

ایسی فحش فلموں کو جن میں بلاتعطل جنسی اعمال ہوں اور جان بوجھ کر کہانی یا کرداروں کا وجود نہ رکھا گیا ہو بعد ازاں گانزو فحش نگاری کا نام دیا گیا۔

گانزو فلموں میں جنسی اعمال کی منظر کشی کے انداز کو وال ٹو وال سیکس (انگریزی: Wall to Wall Sex) یا دیوار سے دیوار تک جماع بھی کہتے ہیں۔

 خصوصیات 

گانزو فحش نگاری میں اداکاری بالکل نہیں ہوتی جس کی وجہ کہانی یا کردار کا نہ ہونا ہے۔ جنسی اعمال میں ملوث افراد کو آزادی ہوتی ہے کہ وہ اپنی طرف سے کچھ جملے بنا کر اداکاری کا دکھاوا کر سکتے ہیں۔

ایک جنسی منظر کم سے کم 30 منٹ کا ہوتا ہے جس میں فطری اور غیر فطری جنسی اعمال کو اصل زندگی سے کئی گنا طویل دکھایا جاتا ہے۔ اکثر جنسی اعمال میں انتہائی شدت اور بعض اوقات تشدد کا عنصر ہوتا ہے۔

فلموں کی انواع کا تعین اداکاراؤں کی جسمانی ساخت اور ان کی غیر فطری جنسی اعمال کرنے کی قابلیت کی بنا پر کیا جاتا ہے۔

اداکارائیں جنسی منظر کا آغاز اکثر تکلیف دہ حد تک اونچی ایڑی اور پیچدہ قسم کے عریاں پیراہنوں میں ملبوس ہو کر کرتی ہیں۔

اکثر عکاس یا ہدایتکار اداکاروں کو ان کے جنسی اعمال کے دوران ہدایات دیتے سنا جا سکتا ہے۔

چونکہ کہانی اور مکالمے بالکل نہیں ہوتے، اکثر اوقات اداکار ایک دوسرے کی زبان تک نہیں سمجھتے اور اشاروں کنایوں سے بات چیت کرتے ہیں۔

اکثر ایسے افراد جو پیشہ ور فحش اداکار نہیں ہوتے اپنے جنسی اعمال فلمبند کر کے فحشنگار کمپنیوں کو بیچتے ہیں یا فحش ویب سائیٹوں پر جاری کرتے ہیں۔ ایسے جنسی مناظر بھی فحش فلموں کی اسی مد میں آتے ہیں اور فحش فلموں کی ذیلی قسم ایمیچر (یعنی غیر پیشہ ور) سے تعلق رکھتے ہیں۔

زمرہ:گانزو فحش نگاری
زمرہ:فحش نگاری بلحاظ صنف